Z A P I S N I K

14. sjednice Vijeća Mjesnog odbora Dugave,
održane 7. srpnja 2022.



Sjednica se održava 7. srpnja u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav, Snežana Stojaković.


Nenazočni članovi vijeća: 	nema ih


Ostali nazočni: 	Petra Crnko, referentica
			Jadranka Šlipogor, vijećnica u Vijeću Gradske četrvrti Novi Zagreb -istok
			D. V., građanin
			M. M., građanin
			
	


Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 13. radne sjednice MO Dugave. (9 "za"). 










	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1.	Prijedlog prioriteta za  PKA 2023. - zaključak, donosi se
2.	Prijedlog prioriteta za PKA 2024. – 2026. – zaključak, donosi se
3. 	Prometna i komunalna problematika u naselju  – zaključak, donosi se
4.	Davanje mišljenja na prijedlog Odluke o izmjenama i dopuni Odluke o davanju u zakup i na drugo korištenje površina javne namjene – zaključak, donosi se
5. 	Prijedlog za izmjenu naziva ulica i jzp - zaključak, donosi se
6.	Pitanja, prijedlozi i obavijesti







   	Ad 1. Prijedlog prioriteta za  PKA 2023.

· Predsjednik Vijeća otvorio je raspravu o prijedlozima prioriteta Plana komunalnih akcija za 2023. U raspravi su sudjelovali svi vijećnici, a naglašena je potreba realizacije i nastavka akcija prema usvojenom Planu komunalnih aktivnosti u 2022., kako bi se dobila cjelovitost i vidljivost. Za akcije koje će rebalansom biti prenesene u iduću godinu naglašava se važnosti izrade projektne dokumentacije, a usvojeni su i dodatni prioriteti. Nakon rasprave zaključak je usvojen jednoglasno (9 "za").  


					ZAKLJUČAK
			o prijedlogu prioriteta VMO Dugave za PKA 2023.


	1. JAVNOPROMETNE POVRŠINE 



- 2023. (II Faza) - Nastavak uređenja nogostupa i kolnika Ulica sv. Mateja 126/Čalogovićeva 1-19
- 2023. - Sanacija i uređenje svih raskršća na Ulici sv. Mateja prema parkiralištima i prilazima zgrada (glavna kružna prometnica oko cijelog naselja)
- 2023. - Uređenje nogostupa prema parku u dužini od cca 100 metara od caffe bara Lumino, Ulica sv. Mateja 49, pa prema Ulici Školski prilaz 
- 2023.-2024. - iscrtavanje parkirališnih mjesta u cijelom naselju 
2. IGRALIŠTA I ZELENE POVRŠINE

2.1 	- 2023. uređenje nogometnog igrališta i trkačke staze u dužini od 310 metara, te sprint staze u dužini od 60 metara
	- postavljanje drvoreda ili niskog raslinja, a radi smanjivanja buke i izolacije prema zgradama
2.2 Uređenje parka iza DZ Dugave, a prema Sarajevskoj i Vatikanskoj
- 2023. sanacija boćališta, staviti u funkciju – teren, rasvjeta i postojeću česmu 
	- nastavak staze (iz 2022. akcije) koja vodi od Murati/ Čalogovićeva /Sarajevska)
	- postava dodatnih klupica uz asfaltirane staze (najmanje 5 komada)
2.3 Dječji parkovi/igrališta naselje Dugave

	- 2023. -  Dječje igralište – dodatna sprava tobogan na jednoj od dvije lokacije Abramovićeva 1-13 ili Domaćinovićeva 
	- PD za uređenje/sanaciju dječjeg parka u dvorištu zgrade Vijenac Frane Gotovca 1-6
	 - postavljanje završnog dijela ograde oko dječjeg parka koji koristi područni DV Hribarov prilaz prema SR Njemačke (samo ograda radi zaštite i sigurnosti djece, izvan radnog vremena vrtića i dalje javno korištenje sprava u dječjem parku)
2.4 Slonovske staze/dodatne staze

	- 2023. dodatna staza iza Doma zdravlje Dugave od Murati/Sarajevske (navedena je i gore kod uređenje parka iza DZ Dugava)
2.5 Postavljanje klupica sa stolom

-2023. postavljanje novih setova klupica sa stolom na traženje stanara Sv.Mateja 40 na livadi ispred ulaza (2 komada)
2.6 Postavljanje javnih slavina/česmi

- 2023/2026. - slavine/česme se trebaju postaviti na više lokacija u naselju. 
- Centralni park
- Školsko igralište
- Park za pse



PRENESENE AKCIJE:
Sve usvojene i planirane, a neizvršene akcije iz  PKA za 2022. godinu.


2. Ovaj Zaključak dostavlja se Vijeću Gradske četvrti Novi Zagreb - istok.  




Ad 2. Prijedlog prioriteta za PKA i kapitalnim investicijama 2024. – 2026.

Predsjednik Vijeća otvorio je raspravu o prijedlozima prioriteta Plana komunalnih akcija u razdoblju od 2024. do 2026. godine. U raspravi su sudjelovali svi vijećnici, a donesen je i zaključak o kapitalnim investicijama u naselju čija će se realizacija zatražiti od nadležnih ureda Grada Zagreba.  Predmetni zaključak vijećnici su jednoglasno usvojili (9 "za").

					ZAKLJUČAK
	o prijedlozima prioriteta za PKA i kapitalnim investicijama 2024. – 2026.

 	
	1. JAVNOPROMETNE POVRŠINE 



- 2024./2026. - Uređenje kolnika Ulica sv. Mateja 52-70
- 2024/2026. - Uređenje nogostupa Ulica sv. Mateja 69-83
- 2024/2026. -  Uređenje nogostupa Ulica sv. Mateja 107-119
	- 2024./2025. – Uređenje nogostupa (betonske kocke) iz Kauzlarićevog prilaza 15-17
	- 2024./2025. - Uređenje nogostupa  (betonske kocke) u Ulici sv. Mateja 5-7 prema parku kod kafića Trač i Gradske knjižnice Dugave izdignutog zbog korijenja drveća - moguće i ograđivanje

2. IGRALIŠTA I ZELENE POVRŠINE

	- 2024. uređenje preostala 2 košarkaška igrališta u na školskom igralištu



2.1. Dječji parkovi/igrališta naselje Dugave

	- 2024. - izvedba dječjeg parka u dvorištu zgrade Vijenac Frane Gotovca 1-6
	- 2025. izgradnja igrališta za badminton (lokacija kod teniskih terena uz Dom zdravlja Dugave)
2.5 Postavljanje klupica sa stolom

- 2024. postavljanje novih setova sa stolom iza Doma zdravlja Dugave (2 komada),
te na lokaciji centralni park Dugave (2 komada)

 Kapitalne investicije 2024. - 2026.

Uređenje platoa Sv.Matej 61-79
- plato je postao nesiguran za stanovnike, te korisnike garaža koje se nalaze ispod njega.

Izgradnja vrtića ili proširenje kapaciteta postojećeg centralnog objekta DV Tratinčica

- Obrazloženje: Zadnjih desetljeća Grad izdvaja iznimna sredstva za najam sedam prostora u kvartu kako bi se namirile potrebe za odgoj i obrazovanje djece vrtićke dobi. Na razini naselja Dugave najam prostora za sedam područnih objekata iznosi cca 3 milijuna kuna godišnje. Za taj novac odavno se mogao izgraditi novi vrtić ili se mogao povećati kapacitet postojećeg centralnog objekta kako bi sva djeca, svih uzrasta bila zajedno i sticala zajednička iskustva u igri, učenju i odrastanju. Također, ne manje važan je i sigurnosni aspekt jer bi se djeca igrala u sigurnom i zaštićenom parku. Primjer više vrtića imamo u naselju Travno i kroz zadnjih 30 godina se pokazalo da djeca imaju idealno odrastanje kroz manje grupe.

Proširenje kapaciteta 1.OŠ Dugave
Gradnja nove školske zgrade za Osnovnu školu Frana Galovića bila je predviđena u planu 2010-2015. i VMO Dugave apsolutno podržava što hitniji početak njezine izgradnje na predviđenoj lokaciji, čime bi I. OŠ Dugave stekla uvjete za bolje odvijanje nastave i izvannastavnih aktivnosti. 
[bookmark: _GoBack]
Izgradnja opće bolnice u južnom dijelu Zagreba
VMO Dugave podržava izgradnju opće bolnice južno od Save. 


Redovito održavanje dugavljanskih livada i parkova

- košnja trave i odvoz pokošene trave sa svih livada u doba intenzivnog rasta (proljeće-ljeto) treba se odvijati prema potrebi češće, a ne jednom mjesečno ili jednom u dva mjeseca kako je predviđeno aktualnim planom.

	2. Ovaj Zaključak dostavlja se Vijeću Gradske četvrti Novi Zagreb - istok.
	

	Ad 3. Prometna i komunalna problematika u naselju
Predsjednik Vijeća otvorio je raspravu o sve izraženijim prometnim i komunalnim problemima u naselju zbog manjka parkirališnih mjesta. U raspravi su sudjelovali svi vijećnici i iznijeli svoje prijedloge o proširenju i označavanju parkirališnih mjesta i uspostavi jednosmjernih ulica, čime bi se problem ublažio. Nakon rasprave zaključak je jednoglasno usvojen (9 "za").

						ZAKLJUČAK
			o prometnoj i komunalnoj problematici u naselju

	1. Vijeće MO Dugave predlaže:

 Proširenje i označavanje parkirališnih mjesta i uspostava jednosmjernih ulica

- u cijelom naselju se pojavio problem nedostatka parkirališnih mjesta. Prvo bi se sva parkirališta trebala označiti i iscrtati kako bi se stanarima omogućilo urednije parkiranje. Očekuje se da će se problem ublažiti micanjem katni za komunalni i reciklažni otpad s parkirališta, a nova parkirna mjesta moguće je dobiti pretvaranjem dvosmjernih prilaznih cesta u jednosmjerne (gdje god je to moguće) tako da jedan kolnički trak postane parkirališni - čime bi se legaliziralo već postojeće stanje na terenu), upuštanjem rubnika gdje god je to moguće kako bi se na istom prostoru moglo parkirati otprilike dvostruko više vozila nego trenutačno (vertikalno, a ne horizontalno), te iscrtavanjem parkirališnih mjesta na postojećoj cestovnoj infrastrukturi gdje god je to moguće, posebice u Ulici svetog Mateja koja okružuje naselje. Ako se pokaže interes investitora i građana može se razmotriti i potreba izgradnje dodatnih podzemnih ili nadzemnih garaža.

Intencija je da se parkirališna mjesta iscrtaju istovremeno u cijelom naselju, a moguća je i faznost, pa bi tako u 2023. na red došle ulice: Kauzlarićev prilaz, Albinijeva ulica,  Gomboševa, Vijenac Frane Gotovca, Vajdin vijenac, Školski prilaz, Domačinovićeva, Abramovićeva, Hribarov prilaz,m te Ulica svetog Mateja 49 - 55, a iduće 2024. sve ostale. 
	2. Ovaj Zaključak dostavlja se Vijeću Gradske četvrti Novi Zagreb - istok, te Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

	Ad 4. Davanje mišljenja na prijedlog Odluke o izmjenama i dopuni Odluke o davanju u zakup i na drugo korištenje površina javne namjene

	Predsjednik Vijeća upoznao je članove s prijedlogom i obrazloženjem Odluke o izmjenama i dopuni Odluke o davanju u zakupi i na drugo korištenje površina javne namjene, koja je bez rasprave jednoglasno usvojena (9 "za").

ZAKLJUČAK
o prijedlogu Odluke o izmjenama i dopuni Odluke o davanju u zakup i na drugo korištenje površina javne namjene

	1. Vijeće MO Dugave podržava predmetni prijedlog.  
	2. Ovaj Zaključak dostavlja se vijeću Gradske četvrti Novi Zagreb - istok.


Ad 5. Prijedlog za izmjenu naziva ulica i jzp

	Predsjednik Vijeća upoznao je članove Vijeća s prijedlogom građanke M. D. o izmjeni naziva ulica i javno-zelenih površina na području naselja Dugave. Nakon rasprave vijećnici su predmetne prijedloge jednoglasno odbili (9 "protiv").

ZAKLJUČAK
			o prijedlogu za izmjenu naziva ulica i jzp

1. Vijeće MO Dugave odbija predmetni prijedlog. 
2. Ovaj Zaključak dostavlja se vijeću Gradske četvrti Novi Zagreb - istok, te građanki M. D. (podnositeljici).


Ad. 6. Pitanja, prijedlozi i obavijesti


Predsjednik daje riječ građanima V. D. i M. M. koji su podnijeli zahtjev za skraćenu upotrebu javne rasvjete (reflektora) na školskim igralištima - u ljetnim i zimskim mjesecima do 21 sat. Građani su iznijeli svoje mišljenje da su se od postavljanja reflektora povećali buka na igralištu, te remećenje javnog reda i mira na spomenutoj lokaciji. Vijećnici su pak obrazložili svoju odluku o korištenju reflektora na igralištu - u ljetnim mjesecima do 23 sata, te zimi do 22 sata, te građane uputili da se za svaki slučaj evenutalnog kršenja javnog reda i mira obrate djelatnicima nadležne policijkse postaje. Osim toga predlaže se i sastanak s načelnikom/odgovornom osobom VI. Policijske postaje na tu temu. Nakon toga je predsjednik Vijeća informirao je vijećnike s odbijanjem zahtjeva za uspostavu parkirališnih mjesta na platou u Ulici sv. Mateja 15-47 i njegovim obrazloženjem od 10. lipnja 2022. koje je donio Gradski ured za obnovu, izgradnju, prostorno uređenje, graditeljstvo, komunalne poslove i promet, što su vijećnici primili na znanje.  


Dovršeno u 21.15 sati.

Zapisnik izradio:
Kruno Petrinović

KLASA: 024-08/22-003/1465
URBROJ:  251-13-11-9-22-2
Zagreb, 7. srpnja 2022..




Predsjednik
Vijeća Mjesnog odbora
Dugave

Berislav Ptiček

